Revelesen 2:7
7Gotna Yaamabi wuna jébaaba yaalan du taakwat dé wakweyo. Wakwedékwa kudiké mawulé yate guna waan mé kwekére véknwu. Dé wo, 'Kapéredi yaabuké kuk kwayén du taakwat wuné kéga wakweké wuné yo: Guné Gotna gayéba rate yéknwun misék kaké guné yo. Kate apuba apuba miték rasaakuké guné yo, wani gayéba.' Naate dé Gotna Yaamabi wo."
Wani du waga wadéka wuné Jon déku kudi kavik, guné Epesasba rakwa du taakwaké.